ইউল্যাবে সামার ওরিয়েন্টেশন
বিকাল ০৪:৪০ ; শনিবার ; অক্টোবর ২০ , ২০১৮
বিশ্ববিদ্যালয় প্রতিনিধি ১৬:২৪ , জুন ০৩ , ২০১৮
ইউনিভার্সিটি অব লিবারেল আর্টস বাংলাদেশ (ইউল্যাব) তাদের ধানমণ্ডি ক্যাম্পাসে সামার ওরিয়েন্টেশন আয়োজন করেছে। অনুষ্ঠানের শুরুতেই ইউল্যাব নিয়ে প্রেজেন্টেশন দেন ইউল্যাব বোর্ড অব ট্রাস্টিজ এর বিশেষ উপদেষ্টা ও ইউল্যাব স্কুল অব বিজনেসের ডিন প্রফেসর ইমরান রহমান। অনুষ্ঠনে বক্তব্য প্রদান করেন ইউল্যাবের উপাচার্য অধ্যাপক এইচ এম জহিরুল হক।বিভিন্ন বিভাগের প্রধান, শিক্ষক ও কর্মকর্তারা এ অনুষ্ঠানে উপস্থিত ছিলেন।
ইউল্যাবের মিশন, ভিশন, অ্যাকাডেমিক নিয়ম, ক্যারিয়ার সার্ভিস, গ্রন্থাগার, আইটি, ক্লাব অ্যাক্টিভিটি ও অন্যান্য সুযোগ-সুবিধা নিয়ে ভিডিওচিত্র দেখানো হয় নতুন শিক্ষার্থীদের।
ইউল্যাব স্টুডেন্ট অ্যাফেয়ার্স অফিস ও ইউল্যাব কমিউনিকেশনস অফিসের যৌথ উদ্যোগে আয়োজিত এই অনুষ্ঠানে ইউল্যাব সংস্কৃতি সংসদের সদস্যদের গান ও থিয়েটার ইউল্যাবের প্রাণবন্ত পরিবেশনায় নতুন শিক্ষার্থীদের বরণ করে নেওয়া হয়।